Gangu;ly
టీమిండియా క్లీన్‌ స్వీప్‌ చేసే అవకాశం: గంగూలి
కోల్‌కతా: త్వరలో ఆస్ట్రేలియాతో జరిగే నాలుగు టెస్టుల సిరీస్‌ను టీమిండియా క్లీన్‌ స్వీప్‌ చేసే అవ కాశం ఉందని మాజీ కెప్టెన్‌ గంగూలీ అభిప్రాయం వ్యక్తం చేశాడు.ఇది ఖచ్చితంగా కోహ్లీ కెప్టెన్సీకి పరీక్ష అని పేర్కొన్నాడు.ఆసీస్‌తో స్వదేశంలో జరిగే ఈ సిరీస్‌ కోహ్లీ భవిష్యత్‌ను మార్చే సిరీస్‌గా గంగూలీ అభవర్ణించాడు.పుణేలో 23న ఆరంభ మయ్యే తొలి టెస్టు నుంచి కోహ్లీ టార్గెట్‌గా ఆసీస్‌ ప్రణాళికలు సిద్దం చేయడం ఖాయమన్నాడు.గత ఆస్ట్రేలియా పర్యటనలో కోహ్లీని ఆసీస్‌ టార్గెట్‌ చేసినట్లే ఈ సిరీస్‌లో కూడా అతనే టార్గెట్‌గా ఆ జట్టు ఛాలెంజ్‌కు సిద్దమవడం ఖాయం.ఈ సిరీస్‌ కోహ్లీ లైఫ్‌ ఛేజింగ్‌ సిరీస్‌ అనడంతో ఎలాంటి సందేహం లేదు.కోహ్లీ అసాధారణ ఆటగాగిగా రూపాంతరం చెందిన నాటి నుంచి చూస్తే ఇది అతనికి కఠినమైన సిరీస్‌ తొలి టెస్టు నుంచి ఆసీస్‌ దూకుడు ప్రదర్శించే అవకాశం ఉంది.ప్రత్యేకంగా కోహ్లీనే టార్గెట్‌ చేస్తూ వారు చెలరేగిపోయే అవ కాశం ఉంది. ఆసీస్‌ కూడా బలమైన జట్టు కావడంతో రసవత్తర పోరు ఖాయం.కాక పోతే భారత్‌పై ఆసీస్‌ విజయం సాధించడం మాత్రం అంత ఈజీ కాదు.స్టీవ్‌ స్మిత్‌,డేవిడ్‌ వార్నర్‌లు చాలా బాగా ఆడితేనే భారత్‌కు పోటీ ఇచ్చే అవ కాశం ఉంది అని గంగూలీ పేర్కొన్నాడు.